ทีโอที - วิกิพีเดีย

# ทีโอที

### จากวิกิพีเดีย สารานุกรมเสรี

สารานุกรมประเทศไทย
...

บริษัท ทีโอที จำกัด (มหาชน) หรือ ทีโอที (TOT Public Company Limited) เป็นบริษัทเกี่ยวกับโทรศัพท์และการสื่อสาร แปรรูปมาจากองค์การโทรศัพท์แห่งประเทศไทย ซึ่งเดิมเป็นรัฐวิสาหกิจของรัฐบาล ซึ่งก่อตั้งในปี พ.ศ. 2497

ทำหน้าที่ให้บริการสื่อสารโทรคมนาคมทุกประเภททั้งในและระหว่างประเทศ ผ่านบริการต่างๆ ทั้งทางสายโทรศัพท์ อินเทอร์เน็ต โทรศัพท์เคลื่อนที่ ซึ่งประกอบด้วยใบอนุญาตแบบที่ 3 (ที่มีโครงข่ายของตนเองเพื่อให้เช่าใช้) เดิมเป็นองค์กรที่ทั้งควบคุมการให้บริการโทรคมนาคม และเป็นผู้ให้บริการ แต่ในปัจจุบัน หน้าที่กำกับดูแลได้ถูกโอนไปยัง คณะกรรมการกิจการโทรคมนาคมแห่งชาติ ( กทช.) ร่วมทุนกับ กสท โทรคมนาคม ให้บริการโทรศัพท์ระบบ GSM1900 ภายใต้ชื่อ THAImobile โดยมีบริษัทร่วมการงาน (ได้รับสัมปทาน) ให้บริการโทรศัพท์ในเขตนครหลวง คือ บมจ. ทรู คอร์ปอเรชั่น ให้บริการโทรศัพท์ในเขตภูมิภาค คือ บมจ. ทีทีแอนด์ที และบริษัท ผู้ให้บริการโทรศัพท์เคลื่อนที่ทุกระบบ

## [แก้] ประวัติความเป็นมา

### [แก้] องค์การโทรศัพท์แห่งประเทศไทย

เดิมเป็นหน่วยงานหนึ่งของกรมไปรษณีย์โทรเลข ใช้ชื่อว่ากองช่างโทรศัพท์ โดยได้เปลี่ยนมาเป็น องค์การโทรศัพท์แห่งประเทศไทย (ทศท.) (Telephone Organization of Thailand) เมื่อวันที่ 24 กุมภาพันธ์ พ.ศ. 2497 ในช่วงแรกรับผิดชอบเฉพาะการวางชุมสายโทรศัพท์ในเขตนครหลวง แต่ในภายหลังได้ดูแลกิจการโทรศัพท์ของทั้งประเทศ โดยโอนความรับผิดชอบมาจากกรมไปรษณีย์โทรเลข

### [แก้] บริษัท ทศท คอร์ปอเรชั่น จำกัด (มหาชน)

วันที่ 31 กรกฎาคม พ.ศ. 2545 องค์การโทรศัพท์ในประเทศไทย ได้แปรรูปจากรัฐวิสาหกิจมาเป็นบริษัทในกำกับของรัฐบาล ใช้ชื่อว่า บริษัท ทศท คอร์ปอเรชั่น จำกัด (มหาชน) (TOT Corporation Public Company Limited) เมื่อมีการปรับปรุงโครงสร้างราชการ บริษัท ทศท คอร์ปอเรชั่น ได้ย้ายมาสังกัดกระทรวงเทคโนโลยีสารสนเทศและการสื่อสาร

### [แก้] บริษัท ทีโอที จำกัด (มหาชน)

รูปแบบการดำเนินธุรกิจของบริษัท ทศท ได้เปลี่ยนแปลงอีกครั้ง โดยจดทะเบียนเป็นบริษัท จำกัด มหาชน ใช้ชื่อว่า บริษัท ทีโอที จำกัด (มหาชน) (TOT Public Company Limited) เมื่อวันที่ 1 กรกฎาคม พ.ศ. 2548 เพื่อเป็นการเตรียมแข่งขันในภาคเอกชน แต่ยังไม่ได้เป็นเอกชนอย่างเต็มรูปแบบ เนื่องจากยังไม่มีการกระจายหุ้นในตลาดหลักทรัพย์ จึงยังคงมีสถานะเป็นบริษัทในกำกับของรัฐบาลอยู่

## [แก้] ดูเพิ่ม

- สโมสรฟุตบอลทีโอที

## [แก้] แหล่งข้อมูลอื่น

- บริษัท ทีโอที จำกัด (มหาชน)

ดึงข้อมูลจาก "http://th.wikipedia.org../../../%E0%B8%97/%E0%B8%B5/%E0%B9%82/%E0%B8%97%E0%B8%B5%E0%B9%82%E0%B8%AD%E0%B8%97%E0%B8%B5.html".

หมวดหมู่: บริษัทในประเทศไทย | บริษัทมหาชน | โทรศัพท์

##### Views

- บทความ
- อภิปราย
- รุ่นปัจจุบัน

##### ค้นหา